|  |  |
| --- | --- |
| Prvi.jpg  |   22. V 2025. Број/No. **162/25**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **мај 2025.** |

**Просјечна нето плата у априлу 1 473 КМ**

**Реалан раст плате на годишњем нивоу 1,6%**

Просјечна мјесечна нето плата у Републици Српскојисплаћена у априлу 2025. године износила је1 473 КМ и у односу на март 2025. године, номинално је мања за 0,2%, a реално за 0,5%, док је у односу на исти мјесец претходне године номинално већа за 5,2%, а реално за 1,6%. Просјечна мјесечна бруто плата износила је 2 260 КМ.

Посматрано по подручјима, у априлу 2025. године највиша просјечна нето плата исплаћена је у подручју *Финансијске дјелатности и дјелатности осигурања* и износила је 1 910 КМ, а најнижа просјечна нето плата у априлу 2025. године исплаћена је у подручју *Дјелатности пружања смјештаја, припреме и послуживања хране, хотелијерство и угоститељство*,1 193 КМ.

У априлу 2025. године, у односу на април 2024, сва подручја забиљежила су номинални раст нето плате, од чега највише у подручјима *Стручне, научне и техничке дјелатности* 18,0%, *Информације и комуникације* 8,0% и *Прерађивачка индустрија* 7,9%.

 KM



Графикон 1. Просјечна нето плата по мјесецима

**Мјесечна инфлација у априлу 2025. године 0,3%**

**Годишња инфлација (IV 2025/IV 2024) 3,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у априлу 2025. године у односу на претходни мјесец у просјеку су више за 0,3%, док су у односу на исти мјесец претходне године у просјеку више за 3,6%. Од 12 главних одјељака производа и услуга, више цијене на годишњем нивоу забиљежене су у девет, ниже цијене у два, док су у једном одјељку цијене остале на истом нивоу.

Највећи годишњи раст цијена у априлу 2025. године, забиљежен је у одјељку *Здравство* 8,7%, усљед виших цијена у групама Медицинске услуге од 37,9% и Медицински производи, прибор и опрема од 6,2%, затим у одјељку *Храна и безалкохолна пића* 8,1%, због поскупљења у групи Беазалкохолна пића од 40,0%, потом у одјељку *Ресторани и хотели* 7,3%, због повећања цијена у групи Храна и пиће у угоститељским објектима од 8,5%.

Слиједи одјељак *Алкохолна пића и дуван,* са растом од 4,2%, усљед виших цијена у групи Дуван од 5,1%, затим одјељак *Рекреација и култура* са истим процентом повећања, 4,2%, усљед виших цијена у групи Ветеринарске и др. услуге везане за кућне љубимце од 11,5%, потом одјељак *Остали производи и услуге* са повећањем од 3,3%, због поскупљења у групи Услуге личне хигијене од 11,8%.

Раст цијена од 1,7% забиљежен је у одјељку *Становање,* усљед виших цијена у групи Ренте станара од 10,6%, док је повећање од 1,0% забиљежено у одјељку *Намјештај и покућство* због поскупљења у групи поправак апарата за домаћинство од 11,3%, а повећање од 0,8% забиљежено је у одјељку *Образовање,* усљед поскупљења у групи Предшколско образовање од 4,7%. У одјељку *Комуникације* цијене су остале на истом нивоу.

Ниже цијене на годишњем нивоу, у априлу 2025. године, забиљежене су у одјељку *Превоз* 5,5%, усљед смањења цијена у групи Горива и мазива од 12,1% и у одјељку *Одјећа и обућа* 3,6%, усљед сезонских снижења конфекције и обуће током године.

Графикон 2. Мјесечна и годишња инфлација

**Десезонирана индустријска производња (IV 2025/III 2025) већа 0,2%**

Десезонирана индустријска производња у Републици Српској у априлу 2025. године у поређењу са мартом 2025. године већа је за 0,2%. Календарски прилагођена индустријска производња у априлу 2025. године, у поређењу са априлом 2024. године, мања је за 1,1%.

Календарски прилагођена индустријска производња у Републици Српској у периоду јануар-април 2025. године у поређењу са истим периодом 2024. године мања je за 3,4%.

Графикон 3. Индекси индустријске производње, април 2021 – април 2025. (∅2021=100)

**Број запослених у индустрији (IV 2025/III 2025) мањи 0,1%**

Број запослених у индустрији у априлу 2025. године у односу на март исте године мањи је за 0,1%. Број запослених у индустрији у априлу 2025. године у односу на просјек 2024. године мањи је за 1,8% и у односу на исти мјесец предходне године мањи је за 2,5%.

**У периоду I-IV 2025. највише се извозило у Хрватску, а увозило из Србије**

У периоду јануар - април 2025. године остварен је извоз у вриједности од милијарду и 716 милиона КМ, што је за 3,8% више него у периоду јануар - април 2024. године, те увоз у вриједности од двије милијарде 473 милионa КМ, што је за 5,7% више него у периоду јануар - април 2024. године, док је проценат покривености увоза извозом износио 69,4%.

У априлу 2025. године остварен је извоз у вриједности од 466 милиона КМ, што је за 1,0% мање него у априлу 2024. године, те увоз у вриједности од 636 милиона КМ, што је за 3,0% мање него у априлу 2024. године, док је проценат покривености увоза извозом износио 73,3%.

У погледу географске дистрибуције робне размјене Републикe Српскe са иностранством, у периоду јануар - април 2025. године, највише се, од укупно оствареног извоза, извозило у Хрватску и то у вриједности од 315 милиона КМ (18,4%) и у Србију 283 милиона КМ (16,5%). У истом периоду, највише се, од укупно оствареног увоза, увозило из Србије и то у вриједности од 450 милиона КМ (18,2%) и из Италије, у вриједности од 342 милиона КМ (13,8%).

Посматрано по групама производа, у периоду јануар - април 2025. године, највеће учешће у извозу остварује електрична енергија са 181 милион КМ, што износи 10,5% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 158 милиона КМ, што износи 6,4% од укупног увоза.

хиљ. КМ

2024

2025

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba;  |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио Огњен Игњић, стручни савјетник за међународне пројекте и сарадњу |
| Дарко Милуновић, директор Завода, главни уредникРепублика Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |